**DĖL LĖŠŲ SKYRIMO**

2016 m. spalio 24 d. Nr. DĮV-1551

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2, 5.3 ir 5.4 papunkčiais ir atsižvelgdamas į Pajūrio seniūnės Romos Veščiūnienės 2016 m. spalio 18 d. prašymą, Nr. 7-195-(1.7) „Dėl lėšų skyrimo“ ir 2016 m. spalio 18 d. prašymą Nr. 7-196-(1.7) „Dėl lėšų skyrimo“, Šilalės evangelikų liuteronų parapijos tarybos pirmininko Jono Juozapaičio 2016 m. spalio 7 d. prašymą, Gineikių kaimo bendruomenės 2016 m. rugsėjo 8 d. prašymą, Sporto klubo „Šilalės lūšis“ vadovo Manto Kasiliauskio 2016 m. spalio 3 d. prašymą, Laukuvos sportinių žaidimų klubo „Medvėgalis“ pirmininko Roberto Mikučio 2016 m. spalio 4 d. prašymą ir Bijotų bendruomenės pirmininkės Lauros Pundinienės 2016 m. spalio 7 d. prašymą „Dėl išlaidų padengimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės veiklos programos (Nr.1), iš viso – 6 792,62 Eur:

1.1. Pajūrio seniūnijai – 300,0 Eur (padengti Šilalės rajono „Bočių“ bendrijos Pajūrio skyriaus organizuojamos vakaronės „Metų turtą nešioju širdy“ išlaidų dalį);

1.2. Pajūrio seniūnijai – 300,0 Eur (padengti Pajūryje vykusio greitųjų šachmatų turnyro, Stanislovo Biržiškio atminimui pagerbti, išlaidų dalį);

1.3. Šilalės evangelikų liuteronų parapijai – 2 500,00 Eur (padengti evangelikų liuteronų bažnyčios langų remonto išlaidų dalį);

1.4. Gineikių kaimo bendruomenei – 500,0 Eur (prisidėti prie Astos Viliušytės gyvenimo sąlygų pagerinimo);

1.5. Sporto klubui „Šilalės lūšis“ – 2 500,0 Eur (padengti atstovavimo Šilalės miestui Regionų krepšinio lygos sportinėse varžybose išlaidų dalį);

1.6. Laukuvos sportinių žaidimų klubui „Medvėgalis“ – 600,0 Eur (padengti sportinių varžybų išlaidų dalį);

1.7. Bijotų bendruomenei – 92,62 Eur (padengti komunalinių paslaugų (elektros bei vandens) išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

SUDERINTA SUDERINTA SUDERINTA SUDERINTA

Savivaldybės meras Buhalterinės apskaitos Teisės ir viešosios tvarkos skyriaus Teisės ir viešosios tvarkos skyriaus

 skyriaus vedėja kalbos tvarkytoja vyr. specialistė

Jonas Gudauskas Ona Bubelaitė Aldona Špečkauskienė Regina Kvederienė

2016-10- 2016-10- 2016-10- 2016-10-

Parengė

Finansų skyriaus

vedėja

Danguolė Vėlavičiutė

2016-10-24